b'\n_START_ARTICLE_\nSpomenik talcem, Gramozna jama v Ljubljani\n_START_PARAGRAPH_\nSpomenik talcem v Gramozni jami (zahodno od ljubljanskih \xc5\xbdal na Toma\xc4\x8devski ulici) je (bil) najbolj znan spomenik, posve\xc4\x8den 124 talcem, ki jih je tu usmrtil (sprva italijanski, nato pa nem\xc5\xa1ki) okupator med drugo svetovno vojno.\n_START_SECTION_\nOpis\n_START_PARAGRAPH_\nSpomenik se nahaja v okviru spomeni\xc5\xa1kega kompleksa, katerega je leta 1955 zasnoval arhitekt Vinko Glanz in je bil odprt leta 1957._NEWLINE_Sam bronast spomenik, ki upodablja umirajo\xc4\x8dega talca, je izdelal leta 1967 kipar Boris Kalin. Izdelal ga je v poenostavljeno realisti\xc4\x8dnem slogu, pri \xc4\x8demer ima individualizirano glavo, medtem ko se telo giblje v vse smeri. Za razliko od takrat popularnega socialisti\xc4\x8dnega realizma se je Kalin uprl na anti\xc4\x8dno herojsko goloto._NEWLINE_Leta 2003 je bila Gramozna jama, s spomeni\xc5\xa1kim kompleksom in kipom, razgla\xc5\xa1ena za kulturni spomenik lokalnega pomena._NEWLINE_V no\xc4\x8di iz 22. na 23. september 2011 so neznanci ukradli kip, ki je neprecenljive vrednosti in edinstven; trenutno ni znano, \xc4\x8de obstajajo kalupi, v katerem so vlili kip. Konec oktobra istega leta so policisti razkrili podrobnosti: dva osumljenca sta odrezala bronasti kip, ga nato razrezala in nato posamezne dele prodala trgovcem z odpadnimi kovinami; policija je odkrila in zasegla nekaj delov kipa._NEWLINE_Mestna ob\xc4\x8dina Ljubljana je napovedala, da bodo originalne dele restavrirali in kip nato prestavili v Muzej in galerije mesta Ljubljane, medtem ko bodo na spomenik namestili kopijo kipa.'